ஜீவன்முக்தி - ஏனைய கவிதைகள்

ஜயமுண்டு பயமில்லை மனமே - இந்த 
 ஜன்மத்தி லேவிடு தலையுண்டு நிலையுண்டு. (ஜய) 
 அனுபல்லவி 
 பயனுண்டு பக்தியி னாலே - நெஞ்சிற் 
 பதிவுற்ற குலசக்தி சரணுண்டு பகையில்லை. (ஜய) 
 சரணங்கள் 
 புயமுண்டு குன்றத்தைப் போலே - சக்தி 
 பொற்பாத முண்டதன் மேலே 
 நியமமெல் லாம்சக்தி நினைவன்றிப் பிறிதில்லை; 
 நெறியுண்டு; குறியுண்டு; குலசக்தி வெறியுண்டு. (ஜய) 
 மதியுண்டு செல்வங்கள் சேர்க்கும் - தெய்வ 
 வலியுண்டு தீமையைப் போக்கும்; 
 விதியுண்டு; தொழிலுக்கு விளைவுண்டு; குறைவில்லை 
 விசனப்பொய்க் கடலுக்குக் குமரன்கைக் கணையுண்டு. (ஜய) 
 அலைபட்ட கடலுக்கு மேலே - சக்தி 
 அருளென்னுந் தோணியி னாலே 
 தொலையெட்டிக் கரையுற்றுத் துயரற்று விடுபட்டுத் 
 துணிவுற்ற குலசக்தி சரணத்தில் முடிதொட்டு. (ஜய) 
 ஜயமுண்டு பயமில்லை மனமே - இந்த 
 ஜன்மத்தி லேவிடு தலையுண்டு நிலையுண்டு. (ஜய) 
 அனுபல்லவி 
 பயனுண்டு பக்தியி னாலே - நெஞ்சிற் 
 பதிவுற்ற குலசக்தி சரணுண்டு பகையில்லை. (ஜய) 
 சரணங்கள் 
 புயமுண்டு குன்றத்தைப் போலே - சக்தி 
 பொற்பாத முண்டதன் மேலே 
 நியமமெல் லாம்சக்தி நினைவன்றிப் பிறிதில்லை; 
 நெறியுண்டு; குறியுண்டு; குலசக்தி வெறியுண்டு. (ஜய) 
 மதியுண்டு செல்வங்கள் சேர்க்கும் - தெய்வ 
 வலியுண்டு தீமையைப் போக்கும்; 
 விதியுண்டு; தொழிலுக்கு விளைவுண்டு; குறைவில்லை 
 விசனப்பொய்க் கடலுக்குக் குமரன்கைக் கணையுண்டு. (ஜய) 
 அலைபட்ட கடலுக்கு மேலே - சக்தி 
 அருளென்னுந் தோணியி னாலே 
 தொலையெட்டிக் கரையுற்றுத் துயரற்று விடுபட்டுத் 
 துணிவுற்ற குலசக்தி சரணத்தில் முடிதொட்டு. (ஜய)